Син на ковач, за ранните му години почти няма сведения, знае се, че е обучаван в Пражкия университет. По-късно, вече като ректор той се легитимира като умерен хусит и се противопоставя на радикалните таборити. Води кореспонденция с папа Николай V и с Константинополската патриаршия, с която безуспешно търси общение до падането на Византия. В избухналата през 1424 война между хуситските фракции таборитите са спрени пред Прага от дипломатическото пратеничество на Ян Рокицана, съумял да изглади противоречията.